Ο Θρύλος των Ιπτάμενων Φρουρών

Ο Θρύλος των Ιπτάμενων Φρουρών (αγγλικά: Legend of the Guardians: The Owls of Ga'Hoole) είναι ο τίτλος αμερικανικής  3D ταινίας κινουμένων σχεδίων παραγωγής 2010, που βασίζεται στα τρία πρώτα βιβλία της σειράς "The Capture", "The Journey" και "The Rescue" της Κάθριν Λάσκι. Τη σκηνοθεσία ανέλαβε ο Ζακ Σνάιντερ ενώ οι Τζιμ Στάρτζες, Τζέφρεϊ Ρας, Ράιαν Κουάντεν, Έμιλι Μπάρκλεϊ, Άντονι ΛαΠάλια, Ντέιβιντ Γουένχαμ, Έλεν Μίρεν, Τζόελ Έτζερτον, Μίριαμ Μαργκόλις και άλλοι γνωστοί ηθοποιοί δάνεισαν τις φωνές τους στις κουκουβάγιες. 

Τα γραφικά είναι της εταιρείας Animal Logic. Η παραγωγή έγινε στην Αυστραλία και το σενάριο έγραψαν οι Τζον Ορλόφ και Έμιλ Στερν.

Πλοκή 
Ο Θρύλος των Ιπτάμενων Φρουρών παρακολουθεί τη ζωή του Σόρεν, μιας μικρής κουκουβάγιας που έχει ενθουσιαστεί από τις επικές ιστορίες που της διηγείται ο πατέρας της για τους Φύλακες του Γκα’Χουλ, μια μυθική ομάδα φτερωτών πολεμιστών που μετά από μια γενναία μάχη κατάφεραν να σώσουν τις κουκουβάγιες από τους σατανικούς Αγνούς. Κι ενώ ο Σόρεν ονειρεύεται να ενώσει μια μέρα τις δυνάμεις του με τους ήρωες του, ο μεγαλύτερος αδελφός του, ο Κλαντ, τον κοροϊδεύει, ενώ παράλληλα διψάει να πετάξει και να κυνηγήσει…  για να κερδίσει την εύνοια του πατέρα τους έναντι του μικρότερου αδελφού του. Η ζήλια όμως, του Κλαντ έχει τρομακτικές συνέπειες – τα δύο μικρά θα πέσουν από τη φωλιά τους στα γαμψά νύχια των Αγνών. Ο Σόρεν θα προσπαθήσει να διαφύγει με τη βοήθεια κι άλλων γενναίων μικρών κουκουβαγιών. Μαζί θα πετάξουν πάνω από θάλασσες, θα διασχίσουν την αχλή για να βρουν το Μεγάλο Δένδρο, το αρχηγείο των θρυλικών Φυλάκων του Γκα’Χουλ. Μόνο έτσι θα μπορέσουν να νικήσουν τους Αγνούς και να σώσουν το βασίλειο των κουκουβαγιών.

Ηθοποιοί και Χαρακτήρες (Αγγλική-Ελληνική μεταγλώττιση) 
 Έμιλι Μπάρκλεϊ/Στεφανία Φιλιάδη - Γκίλφι
 Τζιμ Στάρτζες/Σταύρος Σιούλης - Σόρεν
 Ντέιβιντ Γουένχαμ/Γιώργος Σκουφής - Ντίγκερ
 Τζέφρεϊ Ρας/Φώτης Πετρίδης - Εζιρλίμπ (Λάιζ του Κιλ)
 Τζόελ Έτζερτον/Βασίλης Μήλιος - Μέταλμπικ
 Έλεν Μίρεν/Αντέλα Μέρμηγκα - Νάιρα
 Ράιαν Κουάντεν/Αλέξανδρος Κομπόγιωργας- Κλαντ
 Άντονι ΛαΠάλια/Βασίλης Μήλιος - Τουαϊλάιτ
 Χιούγκο Γουίβινγκ/Δημήτρης Χαβρές - Γκρίμπλ
 Άμπι Κόρνις/Κλεοπάτρα Μάρκου - Οτιλίζα
 Σαμ Νιλ/Φώτης Πετρίδης - Άλομιρ
 Έσι Ντέιβις/Κλεοπάτρα Μάρκου - Μαρέλα
 Αντριέν ΝτεΦαρία/Μαριάννα Βλαχοδήμου - Έγκλαντιν
 Ρίτσαρντ Ρόξμπουργκ/Δημήτρης Χαβρές - Μπόρον
 Ντέμπορα-Λι Φάρνες/Αντέλα Μέρμηγκα - Μπάραν
 Σάσα Χόρλερ/Κλεοπάτρα Μάρκου - Στριξ Στρούμα
 Μπιλ Χάντερ/Αλέξανδρος Κομπόγιωργας - Μπούμπο
 Μίριαμ Μαργκόλις/Αντέλα Μέρμηγκα - Κα Πι
 Χιούγκο Γουίβινγκ/Φώτης Πετρίδης - Νόκτους
 Μπάρι Ότο/Φώτης Πετρίδης - Έχιδνα

Box Office 
 Προϋπολογισμός: 80.000.000 δολάρια
 Θέση ανοίγματος: 2η
 Πρεμιέρα (άνοιγμα τριημέρου): 16.000.000 δολάρια
 Εισπράξεις στην Αμερική: 55.600.000 δολάρια
 Εισπράξεις στην Ελλάδα: 11.394 εισιτήρια
 Παγκόσμιες εισπράξεις: 140.000.000 δολάρια

Κριτική 
Ο Θρύλος των Ιπτάμενων Φρουρών έχει λάβει εξαιρετικές κριτικές (τόσο στο εξωτερικό όσο και στην Ελλάδα) με έμφαση στα υπέροχα γραφικά και την τεχνολογία 3D. Πιο συγκεκριμένα, η  δίνει στην ταινία animation του Σνάιντερ 5 στα 5 σε ό,τι αφορά το 3D, ενώ οι L.A. Times έγραψαν «Ο Θρύλος των Ιπτάμενων Φρουρών είναι κάτι σαν το Braveheart αλλά για παιδιά –μια σκοτεινή ιστορία με ευγενείς πολεμιστές, συγκλονιστικές συγκρούσεις και πολλά... φτερά! Η τεχνολογία 3D σε κάνει να νιώθεις την ελευθερία του να πετάς». Ενθουσιώδεις ήταν και οι κριτικές στην Ελλάδα, με το Έθνος να γράφει «η εικόνα είναι τόσο ζωντανή που σε κάνει να θες να χαϊδέψεις το πλούσιο τρίχωμα μιας μικρής κουκουβάγιας μπερδεύοντάς την για αληθινή».

Βιντεοπαιχνίδι 

Η Warner Bros. Interactive Entertainment παρουσίασε και ένα video game βασισμένο στην ταινία. Το Legend of the Guardians: The Owls of Ga'Hoole (video game) αναπτύχθηκε σε συνεργασία με την εταιρεία Krome Studios για τις κονσόλες Wii, Xbox 360 και PS3, και την εταιρεία Tantalus Media για το DS.

Παραπομπές

Εξωτερικοί σύνδεσμοι 
 Ο Θρύλος των Ιπτάμενων Φρουρών στο IMDB
 Επίσημο website

Αμερικανικές ταινίες
Θρύλος των Ιπτάμενων Φρουρών
Ταινίες παραγωγής Warner Bros.
Ταινίες βασισμένες σε παιδικά βιβλία
Αμερικανικές ταινίες κινουμένων σχεδίων
Αγγλόφωνες ταινίες